**ELŐTERJESZTÉS**

**Körmend város Önkormányzata Képviselő-testülete 2015. március 26-i ülésére**

Tárgy: rendelet alkotás helyi vállalkozások munkahelyteremtő és munkahelymegőrző

támogatásáról

Tisztelt Képviselő-testület!

Körmend város Önkormányzata már 2006-ban rendeletet alkotott a helyi vállalkozások támogatására. Az azóta eltelt 8 évben nagyot változott a gazdasági környezet.

2006-ban még nagyvállalkozások keresték meg az önkormányzatot, és kértek támogatást olyan beruházásaikhoz, amelyek megyei szinten is jelentősek voltak. 2009-ben dekonjuktúra vette kezdetét, mely át is alakította az iparszerkezetet, nagyvállalkozások helyett a mikro, kis-és középvállalkozásokra helyeződik a hangsúly, az állam is kiemelten támogatja ezen gazdasági szereplőket. Míg korábban 50,100 és még ennél is nagyobb foglalkoztatási lehetőségekről beszélhettek az induló nagyvállalkozások, most a kisebb foglalkoztatást támogatja az állam.

Az az EU bizottsági rendelet, amely 2006-ban lehetővé tette a rendeleti szabályozást, időközben megváltozott, és 2014. július 1-ét követően már csak az új, 1407/2013. EU rendelet szerint lehet támogatásokat nyújtani.

Az új szabályozási háttér miatt átvizsgáltuk a meglévő rendeletünket, és új rendelet alkotására hívjuk fel a Képviselő-testületet. Az új szabályozás értelmében a kiemelt támogatási formák esetében (ingatlanvásárlás, meglévő ingatlan felújítása, beruházási támogatás, foglalkoztatási támogatás) előírás lenne a legalább 3 új álláshely létesítése és annak 2 éven át tartó fenntartása a városban. Ez szinkronban van a kis-és középvállalkozások támogatására kiírt jelenlegi Nemzetgazdasági Minisztériumi pályázati feltételekkel, úgy tűnik ugyanis, hogy a hosszú éven át tartó, nagy létszámú foglalkoztatási kötelezettségek előírása nem időszerű.

A támogatások formája lehet

1. ingatlan megvásárlásához nyújtandó pénzügyi támogatás,
2. ingatlan felújításához –beruházásra való alkalmassá tételéhez – nyújtandó pénzügyi támogatás,
3. foglalkoztatotti létszám bővítéséhez nyújtandó pénzügyi támogatás,
4. beruházási támogatás, azaz a vállalkozás működéséhez szükséges új gépek, berendezések, műszaki berendezések, technológiák, új létesítmények építésének támogatása,
5. cégalapításhoz nyújtandó támogatás,
6. pályázat elkészítésének támogatása,
7. képzési támogatás,
8. helyi építési szabályzat esetleges módosítási szükséglete esetén a tervezési és eljárási költségek átvállalása,
9. más, a vállalkozás Körmenden történő letelepedését, vagy helyben maradását, munkahelyek bővítését vagy meglévő munkahelyek védelmét biztosító támogatás.

A rendelet tehát széles körben teremti meg a támogatás feltételeit. Kiemelném, hogy a foglalkoztatotti létszám bővítése esetén a támogatás mértéke elérheti az egyszeri 150.000 Ft/fő összeget, ami egy kisebb, 10 fős vállalkozás esetén már 1.500 e Ft-nyi összeget tesz ki.

A rendelet nemcsak az újonnan létesülő, hanem a meglévő, körmendi székhellyel rendelkező és itt ipari tevékenységet folytató vállalkozásoknak is ad lehetőséget támogatás igénybevételére.

Mivel minden élethelyzet előre történő leszabályozása nem lehetséges, ezért megmarad a lehetősége arra, hogy a rendelettől függetlenül, egyedi támogatással is élni lehessen, amit viszont egyedileg engedélyeztetni kell az illetékes miniszternél. A rendelet alapján nyújtott támogatások további miniszteri jóváhagyásra már nem szorulnak. A rendelet-tervezetet az illetékes miniszter jóváhagyta.

Kérem a tisztelt Képviselő-testületet, döntsön a rendelet –tervezet felől.

**Bebes István**

**polgármester**

**Körmend város Önkormányzata Képviselő-testülete**

**…./2015. (…/…) sz.**

**RENDELETE**

**A helyi vállalkozások munkahelyteremtő és munkahelymegőrző**

**támogatásáról**

*Körmend Város Önkormányzatának Képviselő-testülete a helyi vállalkozások támogatása, a foglalkoztatottság megőrzése, növelése és a körmendi álláskeresők munkához jutásának megkönnyítése céljából, tekintettel az Európai Unió Működéséről szóló Szerződés 107. és 108. cikkének a csekély összegű (de minimis) támogatásokra való alkalmazásáról szóló 2013. december 18-i 1407/2013/EU bizottsági rendeletre -HL L 352, 2013. 12.24. 1.o- (a továbbiakban: 1407/2013/EU bizottsági rendelet), az Alaptörvény 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:*

**I. fejezet**

**Bevezető rendelkezések**

**1. §** (1) Jelen rendelet hatálya kiterjed a Körmend Város közigazgatási területén székhellyel vagy telephellyel rendelkező, és ipari tevékenységet folytató mikro-, kis- és középvállalkozásokra (továbbiakban mindezek együtt: vállalkozások), amennyiben megfelelnek a rendeletben foglalt feltételeknek.

(2) A rendelet alkalmazása során mikro-, kis-és középvállalkozás fogalma alatt a kis- és középvállalkozásokról, fejlődésük támogatásáról szóló 2004. évi XXXIV. törvényben foglalt fogalommeghatározást kell érteni.

(3) A rendelet alkalmazása során ipari tevékenység alatt a Központi Statisztikai Hivatal gazdasági tevékenységek egységes ágazati osztályozási rendszere szerinti feldolgozóipari, villamos energia, gáz, gőz, vízellátás és építőipari tevékenységet kell érteni.

**II. fejezet**

**Általános feltételek**

**2.§** (1) Az Önkormányzat támogatásban részesíthet Körmend közigazgatási területén már működő, illetőleg újonnan székhelyet vagy telephelyet létesítő egy és ugyanazon olyan vállalkozás részérea folyó pénzügyi évben, valamint az azt megelőző két pénzügyi év során odaítélt csekély összegű támogatások bruttó támogatástartalma tagállamonként nem haladja meg az 1407/2013/EU bizottsági rendelet 3. cikk (2) bekezdése szerinti 200,000 EUR-s (kereskedelmiárufuvarozást ellenszolgáltatás fejében végző vállalkozások esetében 100,000 EUR-s) küszöbértéket, figyelembe véve az 1407/2013/EU bizottsági rendelet 3. cikkének (8) és (9) bekezdését is.

Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.

 (2) A támogatás nyújtásának további feltétele az, hogy a kérelmező az e rendelet 1. számú mellékletét képező nyilatkozat formájában az 1407/2013/EU bizottsági rendelet 5. cikkének (1) bekezdése figyelembevételével nyilatkozzék a folyó pénzügyi évben és az azt megelőző két pénzügyi év során részére valamint a vele egy és ugyanazon vállalkozás részére tagállamonként odaítélt csekély összegű támogatásokról.

(3) A támogatási szerződésbe kötelezően be kell építeni az e rendeletbe, illetve a bizottsági rendeletbe foglalt kötelező tartalmi elemeket.

(4) Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek  (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

(5) A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

 (6) A 9.§ (1) a) pontja szerinti támogatás elbírálásáról a Képviselő-testület dönt.

(7) A 9.§ (1) b-e) és j) pontja szerinti támogatások elbírálásáról a Pénzügyi és Közbeszerzési Bizottság dönt átruházott hatáskörben.

(8) A 9.§ (1) f-i) pontja szerinti támogatások elbírálásáról a Polgármester dönt átruházott hatáskörben.

**3.§** (1) Támogatásban részesíthetők azok a Körmenden már működő, vagy Körmenden a gazdasági tevékenységüket újonnan megkezdő vállalkozások, amelyek arra vállalnak kötelezettséget, hogy legalább 3, teljes vagy részmunkaidőben foglalkoztatott munkavállaló számára létesítenek munkahelyet Körmenden, és a már meglévő és/vagy az újonnan felvett munkavállalókkal meglévő átlagos korrigált statisztikai állományi létszámukat a támogatási szerződés aláírásától számítottan még legalább két évig fenntartják a városban.

(2) Átlagos korrigált statisztikai állomány alatt a vállalkozás által kizárólag Körmend város közigazgatási területén létesített székhelyen vagy telephelyen, bármely állománycsoportban, teljes- vagy részmunkaidőben foglalkoztatottaknak az egyszerű számtani átlag szabályai szerint számított átlagos statisztikai létszámát kell érteni.

(3) A támogatás további feltétele, hogy a vállalkozás legalább 25 millió Ft. értékű beruházást valósítson meg Körmenden, és iparűzési adóalapja a támogatási szerződés megkötésétől számított 3. évben érje el a 30.000.000 Ft. összeget, amely feltétel teljesítésére vonatkozóan a kérelmezőnek kötelezettséget kell vállalnia a támogatási kérelem benyújtásakor. Körmenden már működő vállalkozás esetében az előzőekben szabályozottakon túlmenően a támogatás feltétele, hogy a vállalkozás iparűzési adóalapja a támogatási szerződés megkötésétől számított 3. évben 30.000.000 Ft. összeggel emelkedjen ahhoz képest, mint amekkora volt az iparűzési adóalapja a támogatási szerződés megkötésének évében, s ezen feltétel teljesítésére vonatkozóan a Körmenden már működő vállalkozásnak kötelezettséget kell vállalnia a támogatási kérelem benyújtásakor.

(4) Az elbíráló szerv egyedi támogatást ítélhet meg abban az esetben, ha úgy ítéli meg, hogy Körmenden meglévő vagy újonnan létesülő munkahelyek védelme érdekében, a vállalkozással való hosszabb távú együttműködés reményében, vagy más önkormányzati érdekek mentén a kérelmezőnek nyújtandó támogatás indoka alapos. Az egyedi támogatás esetében az elbíráló szerv az (1)-(3) bekezdésben foglaltaktól eltérhet, a támogatás mértékének megállapításakor pedig e rendeletben foglaltak az elbíráló szervet nem kötik azzal, hogy az elbíráló szerv ekkor is köteles figyelemmel lenni a 2.§ (1) bekezdésében foglaltakra. Egyedi támogatás esetén a támogatást külön engedélyeztetni kell az illetékes hatósággal.

(5) A 9.§ (1) bekezdés (f)-(i) pontja szerinti támogatási forma esetén a 3.§ (1) –(3) bekezdésében előírtakat nem kell alkalmazni.

**4.§** A támogatott köteles nyilatkozni arról, , hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására..

**5.§** (1) A rendeletben előírt feltételeken túl csak olyan vállalkozásnak nyújtható támogatás, amely vállalkozás –vagy annak jogelődje - székhelyét, illetve telephely megléte esetén telephelyét Körmend város területén a kérelem benyújtását megelőző 10 éven belül nem szüntette meg, továbbá a vidéki telephellyel is rendelkező vállalkozás a kérelem benyújtását megelőző 10 éven belül a helyi foglalkoztatotti létszámát nem csökkentette oly módon, hogy ugyanakkor növelte a vidéki telephely vonatkozásában a statisztikai létszámot.

(2) Nem részesülhet támogatásban az a vállalkozás, amely

1. a kérelem benyújtásakor csőd- vagy felszámolási eljárás, végelszámolás alatt áll,
2. amelynek a kérelem elbírálásakor az Önkormányzattal, illetőleg önkormányzati költségvetési szervvel, részben vagy egészben önkormányzati tulajdonú gazdasági társasággal szemben lejárt esedékességű tartozása van,
3. amely a kérelem elbírálásakorhelyi adótartozással rendelkezik,
4. az Önkormányzattal vagy annak költségvetési szervével korábban bármely tárgyban megkötött szerződésében foglaltakat neki felróhatóan megszegte, vállalt kötelezettségét nem vagy hibásan teljesítette,
5. az eljárás során valótlan adatot közölt, hamis nyilatkozatot tett, vagy az Önkormányzatot más módon megtévesztette,
6. amely nem felel meg az e rendeletben előírt feltételeknek.

(3) Nem részesülhet támogatásban az a vállalkozás, amelynek ügyvezető szervei, tulajdonosi

köre bizonyítható módon valós többletfoglalkoztatási szándék nélkül, a támogatás megszerzése érdekében hozta létre a kérelmező vállalkozást, szüntette meg korábbi vállalkozását vagy hajtott végre létszám átcsoportosítást a helyi vállalkozásai, illetve annak székhelyei, telephelyei között.

(4) Támogatás csak olyan vállalkozásnak nyújtható, amely a nemzeti vagyonról szóló 2011. évi CXCVI. törvény értelmében átlátható szervezetnek minősül.

**6.§** A kérelmező köteles vállalni, hogy a támogatási szerződés aláírásától számított legalább 5

évig Körmend Város közigazgatási területén tartja fenn a vállalkozás székhelyét vagy telephelyét.

**7. §** A támogatások mértékének megítélésénél az elbíráló szerv a beruházási programot, a város számára elérhető előnyöket, a vállalkozás pénzügyi helyzetét és referenciáit, a beruházás nagyságát, a beruházást támogatók körét mérlegeli elsődlegesen. A támogatás mértékének, időtartamának meghatározásakor az elbíráló szerv e mérlegelés alapján, minden esetben egyedileg dönt.

**8.§** A támogatásban részesülő vállalkozás legkésőbb a támogatási megállapodás valamennyi fél általi aláírásától számított 90 napon belül köteles létrehozni és betölteni az előírt és általa vállalt új álláshelyeket. A polgármester kérelemre hozzájárulhat az álláshelyek betöltésére biztosított határidő meghosszabbításához, de ebben az esetben is legkésőbb a támogatási szerződés megkötésétől számított 365 napon belül eleget kell tenni a vállalt foglalkoztatotti létszám növelésének. A támogatás folyósítása az Önkormányzat likviditási helyzetétől függően történik, a támogatási megállapodás rendelkezései szerint.

**III. fejezet**

**Támogatás formája, mértéke**

**9.§** (1) Az általános feltételeket teljesítő vállalkozások részére különösen a következő jogcímek alapján nyújtható támogatás:

1. önkormányzati tulajdonú ingatlan megvásárlásához nyújtandó pénzügyi támogatás, illetve önkormányzati tulajdonú ingatlan értékesítése esetében vételárkedvezmény biztosítása a támogatott részére,
2. önkormányzati tulajdonon kívüli ingatlan megvásárlásához nyújtandó pénzügyi támogatás,
3. ingatlan felújításához –beruházásra való alkalmassá tételéhez – nyújtandó pénzügyi támogatás,
4. foglalkoztatotti létszám bővítéséhez nyújtandó pénzügyi támogatás,
5. beruházási támogatás,
6. cégalapításhoz nyújtandó támogatás,
7. pályázat elkészítésének támogatása,
8. képzési támogatás,
9. helyi építési szabályzat esetleges módosítási szükséglete esetén a tervezési és eljárási költségek átvállalása,
10. más, a vállalkozás Körmenden történő letelepedését, vagy helyben maradását, munkahelyek bővítését vagy meglévő munkahelyek védelmét biztosító támogatás.
11. Az (1) bekezdésben felsoroltak közül egy vállalkozásnak több támogatási forma is nyújtható.

**10.§** (1) Ingatlan megvásárlásához nyújtandó pénzügyi támogatás esetén a Képviselő-testület az önkormányzati tulajdonú ingatlan értékesítésekor vételárkedvezményről dönthet, melynek mértékét egyedileg, a kérelem ismeretében állapítja meg. Vételárkedvezmény esetén az értékesítendő ingatlanra vonatkozóan készült ingatlanforgalmi értékbecslés szerinti forgalmi érték és a ténylegesen megállapított vételár közti különbözet képezi a támogatási mértéket.

(2)Önkormányzati tulajdonon kívüli ingatlan vásárlása esetén is nyújtható pénzügyi támogatás a vállalkozás részére, ez esetben azonban a támogatás mértéke nem haladhatja meg a vételár 10%-át, kivételesen indokolt esetben –az elbíráló szerv mérlegelésétől függően – a 30%-át.

1. Ingatlan felújításához –beruházásra való alkalmassá tételéhez – nyújtandó pénzügyi támogatás alatt elsődlegesen az épület külső-belső szerkezeti átalakításához, felújításához, korszerűsítéséhez kapcsolódó támogatást kell érteni. A támogatás feltétele ez esetben az, hogy a vállalkozás elsősorban körmendi székhellyel vagy telephellyel rendelkező szakemberek, építőipari-, kereskedelmi – és szolgáltató cégek, egyéni vállalkozások bevonása révén végezze el a szükséges munkálatokat.
2. Foglalkoztatotti létszám bővítéséhez nyújtandó pénzügyi támogatás feltétele az, hogy a vállalkozás Körmenden lakóhellyel vagy tartózkodási hellyel rendelkező személyek számára biztosítsa az új munkahelyek betöltésének lehetőségét. Körmenden lakóhellyel vagy tartózkodási hellyel nem rendelkező munkavállaló alkalmazására a vállalkozásnak –önkormányzati támogatás esetében –csak akkor van lehetősége, ha a Munkaügyi Központ igazolása szerint nincs Körmenden olyan nyilvántartott álláskereső, akivel az adott állás betölthető lenne. A foglalkoztatotti létszám bővítéséhez nyújtandó pénzügyi támogatás maximális mértéke egyszeri 150.000 Ft/fő. Részmunkaidős foglalkoztatás esetén a támogatás egy főre jutó mértéke az elbíráló szerv által egy főre, 8 órás foglalkoztatásra megállapított támogatás összegéhez viszonyítva, a részmunkaidő mértékére tekintettel, arányosan kerül megállapításra.
3. Beruházási támogatás alatt elsődlegesen a működéshez szükséges új gépek, berendezések, műszaki berendezések, technológiák, új létesítmények építésének költségeit kell érteni.
4. Cégalapításhoz nyújtandó támogatás alatt a cégbejegyzési kérelemhez kapcsolódóan megfizetendő illetéket és közzétételi költségtérítést, cégalapítással felmerülő ügyvédi költséget kell érteni.
5. Pályázat elkészítésének támogatása során az Önkormányzat a vállalkozás körmendi beruházásával összefüggő pályázaton történő részvételét támogatja a pályázat elkészítésével járó költségek egy részének átvállalásával, az elbíráló szerv által meghatározott mértékben. Ezen támogatás csak akkor fizethető ki a vállalkozás részére, ha a vállalkozás a pályázatot benyújtotta, és ennek tényét igazolta az elbíráló szerv előtt. A támogatás a pályázatról való döntéshozatal, és nyertes pályázat esetén a támogatási szerződés megkötésének időpontja előtt nem utalható ki. Nem jár támogatás abban az esetben, ha a Vállalkozás pályázatát azért utasították el, mert az nem felelt meg az előírt formai/tartalmi követelményeknek, vagy mert a vállalkozás a hiánypótlási kötelezettségének nem tett eleget, vagy pályázatát visszavonta, vagy nyertes pályázat esetén a támogatási szerződést neki felróhatóan nem kötötte meg az előírt határidőben, attól elállt. A támogatás közvetlenül a pályázatírással megbízott szerv vagy személy részére kerül átutalásra. Pályázat elkészítésének támogatása esetén figyelemmel kell lenni a beruházás jogalapját jelentő uniós állami támogatási szabály esetleges támogatáshalmozódásra vonatkozó rendelkezéseire is.
6. Képzési támogatás során az elbíráló szerv pénzügyi támogatást biztosíthat a vállalkozás munkavállalóinak a más támogatásból el nem számolható szakképzési költségeihez. Amennyiben a szakképzés Körmend városban akkreditált, felnőtt szakképzésre jogosult szakképző intézmény által biztosítható, abban az esetben a támogatás feltétele az, hogy helyben, Körmenden vegye igénybe a szakképzést a vállalkozás. A képzési költségek tekintetében csak a ténylegesen képzésben eltöltött idő vehető számításba, amelyhez kapcsolódóan a támogatás mértéke a szakképzés indokolt elszámolható költségeinek legfeljebb 50%-a, mely támogatást az Önkormányzat közvetlenül a szakképző intézménynek utal át. Képzési támogatása esetén figyelemmel kell lenni a beruházás jogalapját jelentő uniós állami támogatási szabály esetleges támogatáshalmozódásra vonatkozó rendelkezéseire is.
7. Helyi építési szabályzat esetleges módosítási szükséglete esetén a tervezési és eljárási költségeket vagy azok egy részét az Önkormányzat átvállalhatja az elbíráló szerv ezirányú döntése alapján.

**IV. fejezet**

**Támogatási kérelmek elbírálása**

**11.§** (1) A támogatásra vonatkozó kérelmet az Önkormányzathoz címezve kell benyújtani írásban, levélben vagy elektronikus üzenetben. A jegyző a benyújtást követően ellenőrzi, hogy a jogszabályokban meghatározott követelmények szempontjából megfelelő-e a kérelem. Abban az esetben, ha a kérelem hiányos, a jegyző hiánypótlási felhívást bocsát ki.

1. Eredménytelen hiánypótlási felhívást követően az elbíráló szerv elutasítja a kérelmet, mely döntéssel szemben Körmend város Önkormányzata Képviselő-testületéhez fellebbezést lehet benyújtani. A Képviselő-testület a fellebbezést a soron következő rendes ülésén bírálja el.
2. A jegyző és az elbíráló szerv a kérelemben foglaltak valóságtartalmának ellenőrzésére a döntési folyamat bármelyik részében, illetve a döntéshozatalt követően is jogosult. Az ellenőrzés a kérelmező által benyújtott iratok, nyilatkozatok, valamint a szolgáltatott adatok alapján, továbbá helyszíni ellenőrzés útján történik. A helyszíni ellenőrzés során a támogatást kérő vállalkozás köteles együttműködni, ennek keretében a kért iratokat bemutatni, illetve adatokat szolgáltatni. Amennyiben ezen kötelezettségét megszegi, a kérelem elutasítható.

**12.§** A kérelemnek tartalmaznia kell:

1. a kérelmező rövid bemutatását, tulajdonosi összetételét, gazdálkodási és foglalkoztatási adatait, pénzügyi helyzetének értékelését,
2. az igényelt támogatási forma megjelölését, és a támogatás felhasználása céljának megjelölését, az igényelt támogatás összegét,
3. a 9.§ (1) a-e) pontjai szerinti támogatás igénylése esetén a létesíteni kívánt álláshelyek számát, mely nem lehet kevesebb 3-nál.,
4. a kérelem benyújtásának évét megelőző két lezárt gazdasági év foglalkoztatási adatait, amennyiben a kérelmező rendelkezik legalább két lezárt gazdasági évvel; egy lezárt gazdasági év esetén az adott lezárt év foglalkoztatási adatait kell feltüntetni a kérelemben; lezárt gazdasági év hiányában a kérelem benyújtásakor érvényes foglalkoztatási adatokat kell csatolni a kérelemhez,
5. a kérelem benyújtásának évét megelőző két lezárt gazdasági év beszámolóját, amennyiben rendelkezik éves beszámolóval a kérelmező vállalkozás, két lezárt gazdasági év hiányában az egyetlen lezárt gazdasági év beszámolóját kell csatolni a kérelemhez,
6. 30 napnál nem régebbi cégkivonat egyszerű másolatát,
7. arra vonatkozó nyilatkozatot, hogy a kérelmező megismerte az e rendeletben és a rendeletben hivatkozott jogszabályokban foglalt előírásokat, és vállalja azok megtartását,
8. nyilatkozatot arra vonatkozóan, hogy a kérelmezővel szemben a támogatás igénybevétele kapcsán nem áll fenn jelen rendelet vagy más jogszabály szerinti kizáró ok,
9. a kérelmező nyilatkozatát arra vonatkozóan, hogy a kérelmező kifejezetten hozzájárul a közölt adatainak nyilvántartásához, illetőleg az adatok valóságtartalmának ellenőrzéséhez,
10. e rendelet 1. sz. melléklete szerinti nyilatkozatot arra vonatkozóan, hogy kérelem benyújtásának pénzügyi évében, valamint az azt megelőző két pénzügyi év során csekély összegű támogatásokról szóló rendeletek alapján mekkora csekély összegű támogatásban részesült a kérelmező vállalkozás.

**V. fejezet**

**Támogatási szerződés megkötése**

**13.§** (1) A vállalkozással az elbíráló szerv döntését követő 60 napon belül támogatási szerződést kell kötni. Amennyiben a támogatásban részesülő a támogatás elnyeréséről szóló döntés kézbesítésétől számított 60 napon belül nem köt szerződést az Önkormányzattal, és nem kér ezen időn belül a szerződés megkötésére halasztást, akkor ezen mulasztását (hallgatását) az elbíráló szerv a támogatásról való lemondásnak tekinti, és meghozott döntése ezzel

(2) A megállapodásnak tartalmaznia kell a munkahelyteremtés lényeges körülményeit, a vállalt határidőket, a jelen rendeletben foglaltak szerinti jogokat és kötelezettségeket. A megállapodásban az Önkormányzat érdekeit szolgáló kikötéseket szerepeltetni kell. A támogatási szerződésnek tartalmaznia kell a vonatkozó szakmai jogszabály szerinti kötelező tartalmi elemeket.

(3) A támogatási szerződésben rendelkezni kell a támogatott elszámolási, ellenőrzésbiztosítási, esetleges fizetési kötelezettségéről, illetőleg a szerződésszegés következményeiről, illetőleg utalni kell arra, hogy a nyújtott támogatás az 1407/2013/EU bizottsági rendelet hatálya alá tartozó csekély összegű támogatásnak minősül.

1. A támogatási szerződés megkötésével egyidejűleg a vállalkozásnak felhatalmazást kell adnia az Önkormányzat javára a támogatási összegnek a mindenkori jegybanki alapkamat kétszeresével növelt összege tekintetében azonnali beszedési megbízás benyújtására a vállalkozás valamennyi jelenlegi és jövőbeli bankszámlájára.
2. A támogatási szerződésben elő kell írni a vállalkozás számára a pénzintézeti jelzőszáma változásának bejelentési kötelezettségét az Önkormányzat irányában.
3. A támogatott vállalkozás a statisztikai létszámra vonatkozóan nyilvántartást készít a foglalkoztatotti létszámáról. A támogatott köteles írásbeli felhívás esetén a foglalkoztatotti adatokról tájékoztatást nyújtani Önkormányzat részére.

**VI. fejezet**

**A támogatás felhasználásának ellenőrzése**

**14.§** (1) A támogatott köteles a támogatási szerződésben előírt kötelezettségek teljesítéséről felszólítás nélkül, a támogatási szerződés szerinti határidőben elszámolni.

(2) Súlyos szerződésszegésnek minősül, ha a vállalkozás a 3. § (1) bekezdése szerinti foglalkoztatotti létszámbővítésre, illetőleg annak fenntartására vonatkozó kötelezettségét nem teljesíti. Súlyos szerződésszegésnek minősül továbbá az, ha a vállalkozás a támogatást nem arra a célra fordítja, amelyre tekintettel a támogatás megítélésre került. Súlyos szerződésszegésnek minősül, ha a támogatott vállalkozás iparűzési adóalapja a támogatási szerződés megkötésétől számított 3. évben nem éri el a 30.000.000 Ft-ot vagy már Körmenden már működő vállalkozás esetében nem emelkedik meg a támogatási szerződés megkötésétől számított 3. évben 30.000.000 Ft. összeggel.

1. Szerződésszegés esetén a támogatott köteles a támogatási értéket, illetve támogatási összeget a mindenkori jegybanki alapkamat kétszeresével növelt összegben az Önkormányzat felhívására egyösszegben, haladéktalanul, a felszólítástól számított 30 napon belül visszafizetni. Önkéntes teljesítés hiányában az Önkormányzat a visszakövetelt összeget azonnali beszedési megbízás keretében érvényesíti.
2. A megkötendő támogatási szerződésben a szerződésszegés jogkövetkezményeit részletesen, az Önkormányzat érdekeivel egyezően szabályozni kell.

**Záró rendelkezések**

1. § (1) Az e rendelet szerinti támogatás a bizottsági rendelet hatálya alá tartozó csekély összegű támogatásnak minősül.

(2) A támogatottnak a támogatáshoz kapcsolódó minden iratot a támogatás nyújtását követő 10 évig meg kell őriznie, és bármely támogatást nyújtó szerv ilyen irányú felhívása esetén köteles azokat bemutatni.

1. Jelen rendelet a kihirdetése napján lép hatályba, ezzel egyidejűleg Körmend város Önkormányzata Képviselő-testületének 15/2006. (IX.01.) rendelete hatályát veszti.

*Körmend, 2015. március 26.*

|  |  |
| --- | --- |
| **Bebes István sk.*****polgármester*** | **Dr. Stepics Anita sk.*****jegyző*** |

Kihirdetve:

Jelen rendelet az Önkormányzat hirdetőtáblájára 2015…………………… napján kifüggesztésre került.

* + 1. számú melléklet

**NYILATKOZAT**

**az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352., 2013.12.24., 1. o.) szerinti csekély összegű (de minimis) támogatás esetén**

|  |
| --- |
| **1. Kedvezményezett adatai** |
| Név: |  |
| Adószám: |  |
| Elérthetőség: |  |
| Aláírásra jogosult képviselő: |  |
| E-mail cím: |  |
| *(jelölje X-szel )*⬜ Egyesülés a folyamatban lévő és az azt megelőző két adóév során ⬜ Szétválás a folyamatban lévő és az azt megelőző két adóév során  |
| Egyesülés, szétválás ideje:  | \_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_ (év) (hónap) (nap) |

Ezúton nyilatkozom, hogy a folyó pénzügyi évben és az azt megelőző két pénzügyi év során a kedvezményezett, továbbá az olyan vállalkozások, amelyekkel a kedvezményezettaz 1407/2013/EU bizottsági rendelet 2. cikk (2) bekezdése alapján egy és ugyanazon vállalkozásnak minősül, Magyarországon a következő csekély összegű támogatás(ok)ban részesültek.

Nyilatkozatom arra is kiterjed, hogy a kedvezményezett, továbbá az olyan vállalkozások, amelyekkel a kedvezményezettegy és ugyanazon vállalkozásnak minősül, milyen csekély összegű támogatás(ok)ra nyújtottak be támogatási kérelmet (az elutasított kérelmekről nem kell nyilatkozni, csak azokról, amelyek elbírálása folyamatban van).

Nyilatkozatom a 1407/2013/EU bizottsági rendelet 3. cikk (8)-(9) bekezdéseiben írtak betartásához szükséges adatokat is tartalmazzák.[[1]](#footnote-1)

|  |
| --- |
| **2. Csekély összegű támogatások[[2]](#footnote-2)** |
| **Sor-szám** | **Támogatás jogalapja (bizottsági rendelet száma)** | **Támogatást nyújtó szervezet** | **Támogatás kedvezménye-zettje és célja** | **A támogatást ellenszolgáltatás fejében végzett közúti kereske-delmiárufuva-rozáshoz vette igénybe?** | **Kérelem benyúj-tásának dátuma[[3]](#footnote-3)** | **Odaítélés dátuma** | **Támogatás összege** | **Támogatás bruttó támogatástartalma[[4]](#footnote-4)** |
| **Forint** | **Euró** | **Forint** | **Euró** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |
| --- |
| **3. Adatok az egy és ugyanazon vállalkozásokról** |
| Nyilatkozom, hogy az 1407/2013/EU bizottsági rendelet 2. cikk (2) bekezdése értelmében a kedvezményezett az alábbi vállalkozásokkal minősül egy és ugyanazon vállalkozásnak. |
| **Vállalkozás neve** | **Adószáma** |
|  |  |
|  |  |
|  |  |
|  |  |
|  |  |
|  |  |

Az 1407/2013/EU bizottsági rendelet szerint csekély összegű támogatás nem halmozható azonos kockázatfinanszírozási célú (kockázatitőke-támogatás) intézkedéssel vagy azonos elszámolható költségek vonatkozásában nyújtott állami támogatással, amennyiben az így halmozott összeg meghaladná a csoportmentességi rendeletekben vagy az Európai Bizottság határozatában meghatározott maximális támogatási intenzitást vagy összeget. Ennek megfelelően a kedvezményezett vonatkozásában az alábbiakról nyilatkozom.[[5]](#footnote-5)

Nyilatkozatom arra is kiterjed, hogy a kedvezményezett milyen, a jelen pályázattal érintett csekély összegű támogatás elszámolható költségeivel azonoskockázatfinanszírozási célú intézkedésre vonatkozóvagyazonos elszámolható költséget tartalmazó állami támogatásra nyújtott be támogatási kérelmet (az elutasított kérelmekről nem kell nyilatkozni, csak azokról, amelyek elbírálása folyamatban van).

|  |
| --- |
| **4. Adatok az azonoskockázatfinanszírozási célú intézkedések vagy azonoselszámolható költségek vonatkozásában nyújtott állami támogatásokra** |
| **Sor-szám** | **Támogatás jogalapja(uniós állami támogatási szabály)** | **Támogatást nyújtó szervezet** | **Támogatási kategória****(pl. regionális beruházási támogatás)** | **Kérelem benyújtásának dátuma[[6]](#footnote-6)** | **Odaítélés dátuma** | **Azonos kockázatfinanszírozási célú intézkedés teljes összege jelentértéken / azonos elszámolható költségek teljes összege jelentértéken** | **Azonos kockázatfinanszíro-zási célú intézkedés vonatkozásában nyújtott állami támogatás bruttó támogatástartalma / azonos elszámolható költségek vonatkozásában nyújtott állami támogatás bruttó támogatástartalma[[7]](#footnote-7)** | **Maximális támogatási intezitás (*%*) vagy maximális támogatási összeg** |
| **Forint** | **Euró** | **Forint** | **Euró[[8]](#footnote-8)** |
|  |  |  |  |  |  |  |  |  |  |  |

Nyilatkozom, hogy a kedvezményezett aláírásra jogosult képviselője vagyok és a fent megadott adatok helyesek.

Hozzájárulok ahhoz, hogy a fenti adatokat a tárgyban illetékes szerveknek az adatkezelő átadja.

Kelt:

 ……………………………..

 Kedvezményezett

(aláírás, pecsét)

**Útmutató**

Az 1407/2013/EU bizottsági rendelet[[9]](#footnote-9) szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a **200.000 eurónak**, közúti kereskedelmi árufuvarozást ellenszolgáltatás fejében végző vállalkozások esetében a **100.000 eurónak** megfelelő forintösszeget[[10]](#footnote-10), figyelemmel az egyesülés valamint a szétválásra vonatkozó szabályokra[[11]](#footnote-11) is.

* *Mi a bruttó támogatástartalom?*
	+ A több részletben, éven átnyúlóan fizetendő támogatást az odaítélése időpontjában érvényes értékre kell diszkontálni az odaítélés idején érvényes referencia ráta alkalmazásával.
* *Milyen esetekben tekintendő a támogatást igénylő egy másik vállalkozással egy és ugyanazon vállalkozásnak?*
	+ Egyik a másikban a részvényesek vagy tagok **szavazati jogának** többségével rendelkezik, vagy
	+ Egyik a másik igazgatási, irányítási vagy felügyeleti **testülete tagjainak** többségét jogosult kinevezni vagy elmozdítani, vagy
	+ Egyik a másik felett **szerződés**, vagy alapító okiratban vagy társasági szerződés alapján meghatározó befolyást gyakorolhat, vagy
	+ Egyik a másik részvényese vagy tagja, a többi részvényessel vagy taggal kötött megállapodás alapján **egyedül birtokolja** a szavazati jogok többségét
	+ Amennyiben a támogatást igénylő a fenti kapcsolatok bármelyikével egy vagy több másik vállalkozáson **keresztül** rendelkezik, úgy azok vonatkozásában is egy és ugyanazon vállalkozásnak kell tekinteni.
* *Milyen esetben kell alkalmazni a támogatást igénylőre az egyesülés, illetve a szétválás szabályait?*
	+ Abban az esetben, ha az egyesülésre vagy szétválásra a folyó pénzügyi évben, valamint az azt megelőző két pénzügyi év során került sor.
	+ Az **egyesülés** által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód támogatást igénylő csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.
	+ Ha egy vállalkozás két vagy több vállalkozásra válik szét, a **szétválást** megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között.
	+ Annak meghatározásához, hogy az újabb csekély összegű támogatás meghaladja-e az alkalmazandó felső határt, figyelembe kell venni az azon vállalkozások részére nyújtott csekély összegű támogatásokat is, amelyek a kedvezményezettel egy és ugyanazon vállalkozásnak minősülnek.

**Halmozódás:**

* Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással [pl. az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (HL L 352., 2013.12.24., 9. o.) alapján nyújtott mezőgazdasági csekély összegű támogatással]az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.
	+ *Például:*

Ha egy *kizárólag* mezőgazdasági és közúti árufuvarozási tevékenységet végző vállalkozás mezőgazdasági de minimis támogatásnak minősülő 15.000 euró támogatásban részesül, részére a közúti árufuvarozásitevékenységéhez az alacsonyabb 100.000 eurós értékhatárra figyelemmel, 85.000 euró támogatás nyújtható. Amennyiben ez a vállalkozás *egyéb* tevékenységet (pl. könyvvizsgálat) is végez, úgy rá, már az *1407/2013/EU* bizottsági rendelet 200.000 eurós értékhatára vonatkozik, így részére 185.000 euró de minimis támogatás nyújtható.

* Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló 2012. április 25-i 360/2012/EU bizottsági rendeletnek (HL L 114, 2012.4.26., 8-13. o.) (a továbbiakban: 360/2012/EU bizottsági rendelet) megfelelően nyújtott közszolgáltatási csekély összegű támogatással a 360/2012/EU bizottsági rendeletben meghatározott 500.000 eurónak megfelelő forintösszegig halmozható.
* Amennyiben a halászati és akvakultúra-ágazatban működő valamely vállalkozás az 1407/2013/EU rendelet hatálya alá tartozó egy vagy több ágazatban vagy egyéb tevékenységi körökben is folytat tevékenységet, a halászati és akvakultúra-ágazatba tartozó tevékenységek tekintetében az Európai Unió működéséről szóló szerződés 107. és 108. cikkének a halászati és akvakultúra- ágazatban nyújtott csekély összegű támogatásokra való alkalmazásáról szóló, 2014. június 27-i 717/2014/EU bizottsági rendeletnek (HL L 190., 2014.06.28., 45.o.) megfelelően nyújtott halászati csekély összegű támogatás az 1407/2013/EU bizottsági rendelet alapján nyújtott csekély összegű támogatással az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.

Ha létező támogatási program másként nem rendelkezik, az euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó[[12]](#footnote-12).

A feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

1. Az egyesülés által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód pályázó csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.

Ha egy vállalkozás két vagy több vállalkozásra válik szét, a szétválást megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között. [↑](#footnote-ref-1)
2. Az egyesülésre és szétválásra vonatkozó szabályok, valamint és az egy és ugyanazon vállalkozás fogalma által érintett vállalkozások tekintetében is ki kell tölteni. [↑](#footnote-ref-2)
3. Amennyiben a támogatásról még nem született döntés. [↑](#footnote-ref-3)
4. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet [a továbbiakban: 37/2011. (III. 22.) Korm. rendelet] 2. melléklete alapján. [↑](#footnote-ref-4)
5. Itt kizárólag a kedvezményezett tekintetében kell nyilatkozni, az egyesülésre és szétválásra vonatkozó szabályok, az egy és ugyanazon vállalkozás fogalma által érintett vállalkozások tekintetében nem. [↑](#footnote-ref-5)
6. Amennyiben a támogatásról még nem született döntés. [↑](#footnote-ref-6)
7. A37/2011. (III. 22.) Korm. rendelet 2. melléklete alapján. [↑](#footnote-ref-7)
8. A 37/2011. (III. 22.) Korm. rendelet 35. §-a alapján kell kiszámítani:

*Ha létező támogatási program másként nem rendelkezik, az uniós állami támogatási szabályokban, euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó.* [↑](#footnote-ref-8)
9. 1407/2013/EU bizottsági rendelet 2. cikk (2) bekezdés [↑](#footnote-ref-9)
10. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni. [↑](#footnote-ref-10)
11. 1407/2013/EU bizottsági rendelet 3. cikkének (8) és (9) bekezdés [↑](#footnote-ref-11)
12. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35.§ alapján. [↑](#footnote-ref-12)